# אנבסיס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה ייתכנו לכך מספר סיבות: ייתכן שהמידע המצוי בדף זה מכיל טעויות, או שהניסוח וצורת הכתיבה שלו אינם מתאימים לוויקיפדיה. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

אנבסיס (מיוונית - מסע), הוא ספר שמתאר מסע ארוך מחוף הים לתוך היבשת. יש שני טקסטים עתיקים בעלי שם זה. הראשון הוא אנבסיס מאת קסנופון המוכר גם בשם "מסע הרבבה" על שום 10,000 הופליטים שעשו אותו. הספר נכתב במאה ה-4 לפנה"ס. אנבסיס אחר ספר שמתאר את מסעו של אלכסנדר הגדול לכיבוש האימפריה הפרסית מאת ההיסטוריון הרומי אריאנוס מהמאה ה-2 לספירה.

## [עריכה] אנבסיס מאת קסנופון

הספר מתאר את השתלשלות המרד של כורש הצעיר באחיו הגדול ארתחשסתא השני, מלך פרס. כורש היה האחשדרפן (נציב) של הפרובינציות באסיה הקטנה ובשל החלשות השלטון המרכזי שבא כתוצאה מתבוסת פרס במלחמת פרס-יוון ובעיות פנימיות. כורש הצעיר הצליח לגייס צבא גדול שהורכב מנתיניו המקומיים. מספרם בספר עומד על 100,000, אך סביר יותר להניח שניצב סביב 20,000 בלבד. החיילים האלה סיפקו את עיקר כוח הפרשים שלו. לצידם גייס שכירי חרב רבים, רובם ככולם יוונים. מספר שכירי החרב עמד על כ-12,000 בני אדם, כשהחלק הארי מתוכם היו, החיילים היוונים הכבדים, ה‏וֹ‏פליטים, שמספרם עמד על 10,000 והיתר פלטסטים, (חיילים בעלי חימוש קל יותר). מרידתו של כורש הסתיימה במפלה בקרב קונקסה. כורש שהסתער בראש פרשיו על מערך האויב, מצא את מותו בהתגוששות.

עם מותו של כורש, שכירי החרב היווניים מצאו את עצמם ללא תעסוקה, ויותר גרוע מכך בלב ארץ זרה ועוינת היות וצידדו בצד שהפסיד במרידה. הפרסים לא רצו להסתכן בקרב נוסף נגד חיל גדול ולכן רקמו תחבולה. הם הזמינו את ראשי הצבא היווני לשיחות ובמהלכן רצחו אותם. הם קיוו שהיוונים שנותרו ללא מנהיגים יתפזרו וכך יהיה קל יותר להביסם. במקום זאת, היוונים ייסדו פוליס ובחרו להם מפקדים חדשים, שאחד מהם היה קסנופון בעצמו ופתחו במסע מפרך צפונה לכיוון הים השחור. הפרסים ראו שתחבולתם לא הצליחה ועזבו את היוונים לנפשם. הספר מתאר בהרחבה את הקשיים שעמדו מולם, את הקרבות נגד שבטים עוינים, ואת התחבולות שנקטו על מנת להתגבר עליהם. סופו של הספר בהגעת היוונים לחוף מבטחים.

## [עריכה] אנבסיס מאת אריאנוס

האנבסיס של אריאנוס הוא אחד המקורות החשובים ביותר ששרדו מהעת העתיקה לתיאור מסעו של אלכסנדר הגדול לכיבוש האימפריה הפרסית. עלילת הספר עניינית ומתמקדת בעיקר במהלכיו הצבאיים ולא נכנסת לחייו האישיים של אלכסנדר. בספרו מתאר אריאנוס את אלכסנדר באור חיובי ומנסה לתרץ את התקפות הזעם שלו. אריאנוס מתבסס על מקורות שלא זמינים כיום כי הם אבדו במהלך הדורות. המקורות החשובים שעמדו לרשותו כוללים את יומניו של תלמי הראשון (סוטר), רשומיו של קליסתנס, יומניו של מפקד הצי נארכוס, ספרו של אריסטובולוס ומקורות אחרים. הספר מקיף את כל תקופת חייו של אלכסנדר הגדול ולרוב נחשב אמין מאוד.

מקור: http://he.wikipedia.org../../../%D7%90/%D7%A0/%D7%91/%D7%90%D7%A0%D7%91%D7%A1%D7%99%D7%A1.html

קטגוריות: ויקיפדיה: ערכים הדורשים שכתוב | ספרי עיון | ספרות העולם הקלאסי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Ελληνικά
- Français
- 日本語
- Nederlands
- Norsk (bokmål)
- Polski
- Português
- Türkçe